یکشنبه د روان 1444 هـ ق کال د شعبان میاشتې 19 نیټه! د افغانی سرې میاشتې ټولنه د هېواد په کچه په لسګونه ګرځنده روغتیایی ټېمونه لری چې د هېواد لرې پرتو سیمو کې روغتیا پالنه کوی. د غزنی ولایت قره باغ او خوګیاڼی ولسوالیو ګرځنده روغتیایی ټېمونه د افغانی سرې میاشتې یو له هغو ګرځنده روغتیایی ټېمونو څخه ګڼل کیږی چې په وړیا ډول د هغو بیوزله افغان وګړو روغتیا پالنه کوی چې په لرې پرتو سیمو کې ژوند کوی، او روغتیایی مرکزونو ته لاس رسۍ نلری. یادو ټیمونو د روانې مارچ میاشتې تر یوولسمې نېټې پورې تر دا مهاله د (1076) ناروغانو کتنه کړې او دوا یې ورته توزیع کړې، (97) ټپیانو ته لازم خدمات، پانسمان او زرقیات ترسره کړۍ او (2190) کسانو ته یې روغتیایی لارښوونې کړې دی. د یادو ګرځنده روغتیایی ټیمونو ښځینه داکترو هم (136) مېرمنو ته د ANC او PNC (مخکې له ولادت، او وروسته له ولادت) برخو کې خدمات ترسره کړی او وړیا درمل یې ورته توزېع کړی دی. د یادونې وړ ده چې د یادو ټېمونو روغتیا پالان لاهم د قره باغ ولسوالۍ په "سنګی" او خوګیاڼی ولسوالۍ "شیخ آګاه" کلیو کې په وړیا ډول د افغان وګړو په روغتیا پالنه بوخت دی. "د غزنی ولایتی څانګې د خپرولو مدیریت" 09:39 AM سره شاه سروری م ن غزنی 09:40 AM